दिल्ली के मोती नगर इलाक़े में काँवड़ियों ने हल्की सी टक्कर पर कार में तोड़फोड़ की. कांवड़ियों का आरोप था कि कार की टक्कर से उनका जल गिर गया और वे इस बात पर भड़क कर हंगामा करने लगे. हंगामे को देखकर कार में बैठे लड़का और लड़की तो वहां से चले गये लेकिन कांवड़ियों ने कार को पलट दिया. मौके पर मौजूद पुलिस भी देखती रही. कांवड़ियों के भड़कने की आशंका से पुलिस ने बल प्रयोग नहीं किया. आज प्रतीक त्रिवेदी के साथ, भैयाजी कहिन में देखिए इसी मुद्दे पर जनता और नेता की राय. इस बहस में आम आदमी पार्टी से ऋतुराज झा, धर्म प्रचारक राजकुमार शास्त्री, सामाजिक कार्यकर्ता वाई राखी, यूनाइटेड हिन्दू फ्रंट के महासचिव जय भगवान गोयल, बीजेपी से मनीष सिंह जैसे मेहमान मौजूद थे.